Bier en papier kan broumaats wees | Netwerk24
Bier en papier kan broumaats wees
Deur Alet Joubert 12 Oktober 2019 21:24
'n Prototipe van die omgewingsvriendelike bierbottel.Foto: Carlsberg-groep
'n Internasionale brouery is 'n stap nader daaraan om sy bier in "papierbottels" te verkoop.
Die Carlsberg-groep het 'n bottel ontwikkel wat van volhoubare houtvesel gemaak word. Dit is 'n 100% bio-gebaseerde produk en heeltemal herwinbaar.
Die groep toets tans die produk in twee weergawes. Een het 'n dun herwinbare polimeerlagie aan die binnekant. Die ander bottel se polimeer-binnelaag is van 'n ten volle bio-gebaseerde produk. Die groep sê in 'n verklaring sy doel is om 'n bottel te ontwerp wat geen plastiek bevat nie.
Hulle het reeds in 2015 begin om 'n sogenaamde "groen veselbottel" te ontwikkel. Die Coca-Cola-maatskappy, die Absolut-maatskappy en L'Oréal gaan ook nou die roete volg.